Ministerstva vnútra Slovenskej republiky

Centrum podpory Nitra, Piesková 32, 949 01 Nitra

Č. p. : CPNR-OMTZ-2022/003104-006

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“))

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky – Centrum podpory Nitra

Adresa: Piesková 32, 949 01 Nitra

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Mgr. Mária Jašíková

Telefón: 096130 5468

E-mail: maria.jasikova@minv.sk

URL zverejnenej zákazky: <https://josephine.proebiz.com/sk/tender/> 34951/summary

II. Opis

Názov zákazky:

Zabezpečenie mini centrifúgy a min miešadla pre KCHL CO Nitra

Druh zákazky: tovar

Spoločný slovník obstarávania (CPV):

42931100-2 laboratórne odstredivky a príslušenstvo 1500,00 € bez DPH

38436000-0 trepačky a príslušenstvo 212,00 € bez PDH

Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti a ktorého výsledkom bude vytvorenie  samostatnej objednávky/ zmluvy.

Hlavné miesto poskytovania služieb:

Ministerstvo vnútra Slovenskej republiky – Centrum podpory Nitra, Piesková 32, 949 01 Nitra

Termín splnenia zákazky:

Do 12.12..2022

Opis predmetu zákazky:

1. Stručný opis predmetu zákazky:

|  |  |  |
| --- | --- | --- |
| názov | popis | Množstvo |
| Mini miešadlo s tlakovo aktivovaným bodom | Rýchlosť 2800rpm, 4 mm orbit, rozsah prevádzkovej teploty 4-65°C, rozmer 94x99x66 mm, hmotnosť 0,4 kg, tichý, kompaktný | 1 |
| Mini centrifúga | Výkonná centrifúga pre 12x1,5/2,0 ml eppendort, digitálny display pre čas a rýchlosti, jednoduché ovládanie, nastaviteľné otáčky 800-14000 rpm, Max.RCF 1400 x g, nastaviteľný čas 15 sek. – 99 min., rozmer 11,9x22,6x23,9 cm | 1 |

V cene tovaru musia byť zahrnuté všetky náklady, ktoré sú spojené s plnením zákazky - priame i nepriame náklady na predmet zákazky, spôsob, akým sa cena vytvorí, s podmienkou, že tento spôsob cenu dostatočne určuje, dbať na to, aby cena počas trvania zákazky bola pevná a konečná, cena musí byť uvedená ako cena bez DPH, sadzba DPH, výška DPH a cena s DPH. Ak uchádzač nie je platiteľom DPH, na túto skutočnosť v ponuke upozorní.

### III. predpokladaná hodnota zákazky:

### predpokladaná hodnota zákazky je maximálne 1 712,00 EUR bez DPH za celý predmet zákazky.

### IV. Administratívne informácie

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.)

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“)

Použije sa elektronická aukcia: NIE

Lehota na predkladanie ponúk:

Dátum: 1.12.2022

Čas: 12,00 hod

Spôsob predkladania ponúk:

formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com> )

### V. Podmienky účasti

### Doklad o oprávnení poskytovať tovary a služby (živnostenské oprávnenie alebo výpis zo živnostenského registra alebo iné ako živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky, uchádzač nepredkladá, nakoľko verejný obstarávateľ má prístup k informačným systémom verejnej správy

### VI. Kritériá vyhodnotenia ponúk

Kritériom na vyhodnotenie ponúk je najnižšia cena za celý predmet obstarania.

Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

### VII. Podmienky týkajúce sa zmluvy

Výsledkom verejného obstarávania bude objednávka/y na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie

V  Nitre dňa 23.11.2022

Ing. Zoltán Šinka PhD.

riaditeľ CP Nitra